KLASA: 400-04/24-01/1

URBROJ: 2196-4-5-01-24-6

U Vinkovcima, 25. ožujka 2024. godine

 **Izvješće o godišnjem izvršenju Financijskog plana za 2023. godinu**

Osnovna škola Ivana Gorana Kovačića Vinkovci, jedna je od sedam osnovnih škola u Vinkovcima. Škola obavlja djelatnost osnovnog obrazovanja kao javna ustanova. Zadaće i ciljevi osnovnog školstva ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma. Škola materijalne, tekuće i investicijske rashode financira iz proračuna jedinice lokalne i područne samouprave Grada Vinkovaca, te iz vlastitih prihoda, odnosno pružanjem usluge najma dvorane i školskog prostora.

Ukupni prihodi i rashodi iz proračuna Grada Vinkovaca za financiranje materijalnih i općih poslova te za tekuće i investicijsko održavanje iznose 108.706,00 eura. Sva primljena sredstva od Grada Vinkovaca su utrošena prema financijskom planu. Dodatna ulaganja na građevinskim objektima iz decentraliziranih sredstava ukupno iznose 59.991,63 eura, a odnose se na adaptaciju i opremanje blagovaonice te za sanaciju krovišta sportske dvorane. Opći prihodi i primici ukupno iznose 173.019,50 eura. Vlastiti prihodi iznose 11.296,29 eura, dok su rashodi 13.973,53 jer se trošio višak prihoda iz prethodnih godina. Pomoći iz državnog proračuna utrošeni su ukupno u iznosu od 1.305.956,27 eura jer se najveći dio odnosi na bruto plaće zaposlenika. Prihodi za posebne namjene iznose 719,65 eura. Prikupljene donacije ukupno iznose 7.941,41 eura, dok je utrošeno 5.224,30 eura.

Prema programskoj klasifikaciji, Kapitalno ulaganje u osnovno školstvo iznosi 71.993,80 eura, što je znatno manje od planiranog iz razloga što se adaptacija i opremanje sportske dvorane nastavlja u 2024. godini. Stručno, administrativno i tehničko osoblje ukupno iznosi 1.165.742,56 eura, Opći poslovi iznose 225.515,13 eura, dok Tekuće i investicijsko održavanje iznosi 16.509,54 eura. Pomoćnici u nastavi za 2022/23. ukupno iznose 21.594,91 eura, dok Pomoćnici u nastavi za 2023./24. iznose 9.399,68 eura. Shema školskog voća 2022/23. iznosi 2.386,21 eura, dok Shema školskog voća 2023./24. iznosi 1.930,68 eura. Vrijeme užine iznosi 5.932,74 eura, dok je Medni dan 224,00 eura.

Prema funkcijskoj klasifikaciji, osnovno obrazovanje ukupno iznosi 1.515.296,51 eura, dok Socijalna pomoć stanovništvu iznosi 5.932,74 eura, a odnosi se na projekt Vrijeme užine.

Prema ekonomskoj klasifikaciji, ukupni prihodi iznose 1.553.985,33 eura, rashodi razreda 3 ukupno iznose 1.449.235,45 eura, dok rashodi razreda 4 iznose 71.993,80 eura, te tako ukupno iznose 1.521.229,25 eura.

Višak prihoda poslovanja iznosi 55.279,92 eura. Od ukupnog viška prihoda, najveći dio se odnosi na provedbu Erasmus projekta i akreditacije u iznosu od 31.460,60 eura koje je škola dobila u 2023. godini, a koji će se utrošiti u idućoj godini. Preneseni vlastiti prihodi koje je škola ostvarila od iznajmljivanja sportske dvorane i prostora škole ukupno iznose 18.183,22 eura, a koji se namjeravaju utrošiti za opremanje škole i za nabavku interaktivnog ekrana te za adaptaciju učionica. Preneseni višak prihoda iz MZO-a iznosi 4.509,71 eura jer je školi odobren preventivni projekt i projekt za darovite učenike, te sredstva za nabavku psihodijagnostičkih testova koji će se namjenski utrošiti u ovoj godini. Višak prihoda iz proračuna Vukovarsko srijemske županije iznosi 84,08 eura, dok višak prihoda u okviru donacija iznosi 1.469,26 eura koje je škola prikupila na božićnom sajmu, a koji se nisu stigli utrošiti u prethodnoj godini. Manjak prihoda u iznosu od 426,95 eura se odnose na potraživanje od roditelja učenika za popravak tableta.

Ravnatelj:

dr.sc. Mario Lovrić